CELEX: 31983R1281
Language: el
Date: 1983-05-24 00:00:00
Title: Κανονισμός (ΕΟΚ) αριθ. 1281/83 του Συμβουλίου της 24ης Μαΐου 1983 για την παράταση του προσωρινού δασμού αντιντάμπινγκ επί του 4,4' —Isopropylidenediphenol, καταγωγής Ηνωμένων Πολιτειών Αμερικής

Avis juridique important

|

31983R1281

Κανονισμός (ΕΟΚ) αριθ. 1281/83 του Συμβουλίου της 24ης Μαΐου 1983 για την παράταση του προσωρινού δασμού αντιντάμπινγκ επί του 4,4' —Isopropylidenediphenol, καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 136 της 25/05/1983 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 1281/83 ΤΟΥ ΣΥΜΒΟΥΛΙΟΥ  της 24ης Μαΐου 1983  για την παράταση του προσωρινού δασμού αντιντάμπινγκ επί του 4,4'-Isopropylidenediphenol, καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1580/82 (2), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 163/83 (3), η Επιτροπή επέβαλε προσωρινό δασμό αντιντάμπινγκ επί του 4,4'- Isopropylidenediphenol καταγωγής Ηνωμένων Πολιτειών Αμερικής·  ότι δεν έχει ολοκληρωθεί ακόμα η εξέταση των γεγονότων· ότι, ειδικότερα, ο κυριότερος αμερικανός εξαγωγέας επιθυμεί νέο προσδιορισμό του περιθωρίου ντάμπινγκ και ζημίας·  ότι οι εξαγωγείς, για τους οποίους είναι γνωστό ότι ενδιαφέρονται, έχουν ενημερωθεί σχετικά με την πρόθεση της Επιτροπής να παρατείνει τον προσωρινό δασμό για μια πρόσθετη χρονική περίοδο δύο μηνών·  ότι οι εξαγωγείς αυτοί, που αντιπροσωπεύουν το σύνολο σχεδόν της παραγωγής του προϊόντος αυτού, δεν προέβαλαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ, που επιβάλλεται με τον κανονισμό (ΕΟΚ) αριθ. 163/83 επί του 4,4'- Isopropylidenediphenol καταγωγής Ηνωμένων Πολιτειών της Αμερικής, παρατείνεται για χρονική περίοδο όχι μεγαλύτερη των δύο μηνών.  Άρθρο 2  Ο κανονισμός αυτός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 ή μιας διαφορετικής απόφασης του Συμβουλίου, εφαρμόζεται μέχρι την έναρξη της ισχύος ενός κανονισμού του Συμβουλίου για τη θέσπιση οριστικών μέτρων και, πάντως, το αργότερο μέχρι τη λήξη της χρονικής περιόδου δύο μηνών από τις 26 Μαΐου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Μαΐου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 178 της 22. 6. 1982, σ. 9.  (3) ΕΕ αριθ. L 23 της 26. 1. 1983, σ. 9.